text: শিবগঞ্জ সীমান্তে গরুসহ দু'জন চোরাকারবারী গ্রেফতার – চাঁপাই দর্পণ
  চাঁপাইনবাবগঞ্জ প্রতিনিধি \ জেলার শিবগঞ্জ উপজেলার ওয়াহেদপুর সীমান্তে ৫টি ভারতীয় গরুসহ দু'জন বাংলাদেশী চোরকারবারীকে গ্রেফতার করেছে বর্ডার গার্ড বাংলাদেশ (বিজিবি)। গ্রেপ্তারকৃতরা হচ্ছে, শিবগঞ্জ উপজেলার বাবুপুর বিশরশিয়া গ্রামের এন্তাজ আলীর ছেলে সেন্টু মিয়া (৪৮) ও একই গ্রামের শুকুর উদ্দিনের ছেলে তাবারক আলী (৩০)। শনিবার ভোর রাতে তাঁদের গরুসহ গ্রেফতার করে ৯ বিজিবি ব্যাটালিয়নের সদস্যরা। চাঁপাইনবাবগঞ্জস্থ ৯'বিজিবি ব্যাটালিয়নের অধিনায়ক লে. কর্নেল আবুল এহসান এক প্রেসনোটে জানান, অবৈধভাবে ভারতের অভ্যন্তরে অনুপ্রবেশ করে সীমান্ত পিলার ১৩/২ এস এর নিকট দিয়ে ৫টি অবৈধ গরু নিয়ে ফেরত আসার সময় ওয়াহেদপুর বিওপি'র টহল দল সেন্টু ও তাবারককে ৩০ গজ বাংলাদেশের অভ্যন্তর হতে গ্রেফতার করে। আটককৃত গরুগুলির মূল্য ৪ লক্ষ ৫০ হাজার টাকা। আটককৃত গরুগুলি শিবগঞ্জ কাস্টমস এ জমা করে আসামীদেরকে অবৈধভাবে সীমান্ত অতিক্রম করার দায়ে শিবগঞ্জ থানা পুলিশে সোপর্দ করা হয়েছে।